Foto: AFP 2019 / Daniel MIHAILESCU 24 noyabrda Ruminiyada prezident saylovlarining 2-bosqichi bo‘lib o‘tadi. Shu munosabat bilan mamlakat bo‘ylab soat 7dan 21gacha saylov uchastkalari ochiq bo‘ladi. Mamlakat fuqarolari saylovlarning 10 noyabrda o‘tgan 1-bosqichida g‘alaba qozongan 2 nomzoddan biriga ovoz berishlari kerak bo‘ladi. Ular: amaldagi prezident Klaus Verner Yoxannis va sobiq bosh vazir Viorika Denchile. 1-bosqichda Yoxannisni 37,82 foiz ovoz beruvchilar qo‘llab-quvvatlashgan, Denchilega esa 22,26 foiz ovoz berilgan. Asli nemis bo‘lgan Klaus Verner Yoxannis 2014 yilda Ruminiya prezidenti lavozimiga saylangandi. Bungacha u 2000 yildan boshlab Sibiu shahri meri lavozimini egallab kelgan. Bu uning ikkinchi muddatga saylanishidir.